Blankvanga kotingo

La blankvanga kotingoOrnitologia taksonomio. () estas unutipa birdospecio el la familio de kotingedoj. Ĝi estas la ununura specio de la genro Zaratornis. Ĝi troviĝas en Peruo.

Taksonomio
Laŭ AviListAviList v2025, konsultita la 19-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Zaratornis Koepcke, M, 1954
Zaratornis stresemanni Koepcke, M, 1954 - blankvanga kotingo

Etimologio
La scienca genra nomo Zaratornis estas kunmetaĵo de 2 vortoj. La unua estas latinigo de la naturrezervejo Bosque de Zárate en la Departemento Lima (Peruo), kie estis kolektitaj la holotipaj specimenoj. La dua venas el la antikva greka ὄρνις (ornis = "birdo")Birds of the World, White-cheeked Cotinga..

La specia epiteto stresemanni estis donita omaĝe al la germana ornitologo Erwin Stresemann.

Aspekto
La blankvanga kotingo estas ĉirkaŭ 21 cm longa kaj pezas 46 ĝis 57 g. Ambaŭ seksoj havas la saman plumaron. Plenkreskuloj havas malpurbrun-nigran frunton, kronon kaj bridojn. Iliaj orelkovriloj estas blankaj ĝis arĝentaj kaj la cetero de ilia vizaĝo malhele cindreca bruna. Ilia nuko estas okra kun densaj nigraj strioj. Iliaj supraj partoj estas nigrecaj kun okraj ĝis flavbrunaj strioj. Ilia gorĝo estas malhele cindreca bruna. Iliaj subaj partoj estas riĉaj okraj kun densaj nigrecaj strioj sur la supra brusto kaj flankoj; la strioj estas pli mallarĝaj sur la malsupra brusto kaj flankoj kaj forestas de la subvostaj kovriloj. Ili havas malhele ĝis brile ruĝajn irisojn, fortikan, kurban bekon kun plumboblua bazo kaj flavecverda pinto, kiu foje etendiĝas al plejparto de la supra makzelo, kaj brunecaj grizaj ĝis nigraj kruroj kaj piedoj.Angulo, F., P. Pyle, and T. S. Schulenberg (2024). White-cheeked Cotinga (Zaratornis stresemanni), version 2.0. En Birds of the World (F. Medrano kaj M. G. Smith, Editors). Cornell Lab of Ornithology, Ithaca, NY, USA.  Alirita la 24an de Aŭgusto, 2025

Disvastiĝo kaj habitato
La blankvanga kotingo estas endemia de centra Peruo, ĉe la uesta deklivo de Andoj. Ĝi vivas en arbaroj kun polilepidoj, kaj malfermaj arbaretoj kun punaaj herboj kaj arbustoj, je 2700-4400 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Peruo
Kategorio:Neotropisa faŭno